
Ang pagbabaligtad ng hatol 
sa mga pasistang krimen 
ng diktadurang Marcos 


a tulong ni dating Sen. 

Jovito Salonga at ng bagong 

libro niyang A Journey of 

Struggle and Hope, muling 
binuhay ang paglulubid ng buhangin 
ukol sa masaker sa rali ng Partido Liberal 
sa Plaza Miranda noong Agosto 21, 1971. 
Ang pagpapasa sa Partido Komunista ng 
Pilipinas at kay Kasamang Jose Ma. Sison 
(noo”y Tagapangulo ng Partido sa pangalang 
Amado Guerrero) ng bintang sa masaker 
ay isang kasinungalingang inumpi- 
sahan ni Marcos. Ang pag-uulit ng 
bulaang bintang na ito, 30 taon 
makalipas ang insidente at matapos 
ilang ulit na pasinungalingan maging 
ng piskalya at senado, ay marapat na 
tuligsain at labanan. 

DALAWANG ARAW PAGKATAPOS NG 
masaker, sinuspindi ni Marcos ang 
pribilehiyo ng writ of habeas corpus 
upang mabigyang-laya ang sabay- 
sabay na reyd sa mga himpilan ng 
mga demokratikong organisasyong 
masa at maramihang pag-aresto sa 
mga militanteng lider at aktibistang 
masa. Ang mabilis at sistematikong 
pagpapatupad ng mga pasistang 
hakbanging ito ay nagpakitang bago 
pa man ang insidente ay masinop 
nang naplano at napaghandaan ang 
iskrip at pagkakasunud-sunod ng 
lahat ng mga ito. 

Para mabigyang-katwiran ang 
lahat ng ito, bilang bahagi pa rin ng 
iskrip, itinuon ni Marcos ang bin- 
tang sa naganap na masaker sa PKP 
at kay Kasamang Sison. Subalit 
ang kabulastugan ng bintang na ito 
ay mapatutunayan sa itinakbo ng 
kasaysayan. 

Malinaw na ang masaker sa 
Plaza Miranda at mga kagyat na 
sumunod rito ay dry run o ensayo 
lamang para sa pinaghahandaan 
pang kasunod na plano---ang Oplan 
Sagittarius. Nilalaman nito ang 
pagpapataw ng batas militar sa 
susunod na taon at paghahasik 
ng mas matitinding panunupil sa 
demokratikong kilusang masa, 
mamamayan at pati sa mga anti- 
Marcos na reaksyunaryong oposis- 
yon. Ipinakita ng mga pangyayari 


mula noong gabi ng Agosto 21, 1971 
hanggang sa Setyembre 21, 1972, 
Agosto 21, 1983 at marami pang 
masaker at represyon, na iisang iskrip 
lamang ang sinunod ng diktadurang 
Marcos. Matatandaang bahagi rin 
ng iskrip sa asasinasyon kay Sen. 
Benigno Aquino noong 1983 ang 
pagpapasa ng bintang sa PKP. Ang 
malamig na bangkay ni Rolando 
Galman, isang upahang mamamatay- 
tao at bilanggo, ang tinangka nina 
Marcos na palabasing siyang puma- 
tay kay Aquino. 

Nang mahirapan si Marcos na 
ipasa sa Partido ang bintang sa 
pagbomba sa Plaza Miranda, sinikap 
naman niya itong ipasa sa meyor ng 
Manila noon na si Antonio Villegas. 
Kung sinu-sinong bilanggong nasa 
labas o inilabas noon ang kinuha 
at pinaaamin sa pagbomba sa Plaza 
Miranda, kapalit ang hanggang P2 
milyong piso at isang bahay at 
lupa. Si Col. Paulino Robles ng PC 
Anti-Carnapping Unit ang namahala 
sa pangungumbinsi sa kanila. Isang 
Francisco Magat, nasa parole (pansa- 
mantalang paglaya) na bilanggo sa 
National Penitentiary sa Muntinlupa 
ang inaresto noong Disyembre 31 
dahil sa kagagawan niya diumano 
ang nasabing krimen. Dinala siya sa 
PC Stockade sa Camp Crame, kung 
saan siya tinortyur para umamin. 
Ayon sa isang sinumpaang salaysay 


Ngayon, ibinabalik na naman ang parehong bintang 

ni Marcos sa PKP at kay Kasamang Sison sa 
pamamagitan ng bagong libro ni Salonga. Bagong-labas 
ang libro, pero ang nilalaman nito ay lumang tugtugin na. 
Iresponsable at malisyosong ginamit ang mga sabi-sabi, 
pagbabaluktot ng mga datos at pilit at nilubid na mga 
istorya para mabigyang-katwiran ang bintang. 


na ginawa niya, dinala siya ni Colonel 
Robles sa Malakanyang, kung saan si 
Marcos mismo ang nangungumbinsi 
sa kanya na umamin na siya ang 
naghagis ng bomba at na si Meyor 
Villegas ang nag-atas niyon sa kanya. 
Hindi niya ito tinanggap kung kayat 
ikinulong siya nang anim pang taon. 
Umamin din sa krimen at nagpatunay 
sa pagkakasangkot ni Magat sina 
Flavio Benauro, Benigno Orquico 
at Francisco Agner na pawang mga 
bilanggo. Wala ni isa sa kanila ang 
nasampahan ng kaso. 

Samantala, isa pang dating 
bilanggo at isang sarhento sa Fire- 
arms and Explosives Unit ng PC 
ang natukoy, kinasuhan at ikinu- 
long kaugnay ng serye ng mga 
pagbobomba sa Metro Manila---sa 
Carriedo St., Port Area, Meralco at 
iba pa. kagyat kasunod ng pang- 
yayari sa Plaza Miranda. 

Higit lamang na magkakaroon 
ng linaw ang lahat matapos na 
mapatalsik ang pasistang diktadura 
noong 1986. 

Noong Marso 14, 1989, isang 
elemento ng Presidential Security 
Unit, si Manuel Reyes Bogtong, ay 
gumawa ng sinumpaang salaysay na 
umaaming kasama siya sa pagpa- 
plano ng pagbomba sa Plaza Miranda 
at na kasama niya sa pagpapatupad 
nito ni Maj. Roland Pattugalan at 
lima pang elemento ng PSU. Ayon sa 


D) 


Ang Bayan * Hulyo 31, 2001 


salaysay ni Bogtong, si Gen. Fabian 
Ver, hepe ng AFP noong panahon 
ng diktadura, ang mismong namuno 
sa proyektong ito. Matatandaang si 
Ver din ang namuno sa proyektong 
asasinasyon kay Benigno Aquino 
noong Agosto 21, 1983. 

Si Atty. Reynaldo Bagatsing, 
anak ng dating meyor ng Manila na 
si Ramon Bagatsing, ang tumayong 
abugado ni Bogtong. Si dating 
Meyor Bagatsing ay isa sa mga 
malubhang tinamaan at nasaktan sa 
pangyayari sa Plaza Miranda. 

Mahigpit na binantayan ni Attor- 
ney Bagatsing ang kaso, alang-alang 
na rin sa kanyang ama. Tatlong araw 
makaraang gawin ni Bogtong ang 
sinumpaang salaysay, sinulatan ni 
Attorney Bagatsing si Gen. Fidel 
Ramos, na noo'y hepe ng AFP, 
upang paimbestigahan at ipaaresto 
ang mga upisyal at elemento ng PSU 
na itinuro ni Bogtong sa kanyang 
sinumpaang salaysay. Pero walang 
ginawa si Ramos. Ayon kay Ramos, 
wala siyang natatanggap na gano- 
ong sulat. Pinaloap uli ni Attorney 
Bagatsing ang kaso kay Gen. Alfredo 
Lim, na noo'y siyang hepe ng Western 
Police District (WPD). Inatasan ni 
Lim si Col. Alladin Dimagmaliw, 
hepe noon ng WPD Investigation 
Division, para siyasatin ang kaso, 
pero wala nang nabalitaan tungkol 
dito mula noon. Sinugsog din ni 
Attorney Bagatsing ang iba pang 
tanggapan ng gubyerno (National 
Bureau of Investigation, Ministry of 
Justice, at Commission of Human 
Rights), pero wala pa ring nangyari. 
Makaraan ang ilang panahon, nawala 
si Bogtong at hindi na natagpuan. 

Ayon kay Attorney Bagatsing, 
may isa pang saksi, na kalahok 
din sa operasyon at siya mismong 

Ang CIA, ang yaman ng mga Marcos 
at iba pang katiwalian sa likod ST 
ng pagbaligtad ni Salonga D 


Mi: nang pinamunuan ni Salonga ang Presidential Commission 
on Good Government sa ilalim ng rehimeng Aquino, bumaligtad 
na siya sa dating pusisyon laban sa mga krimen ni Marcos. 
Nakinabang nang malaki si Salonga---at ang kanyang opereytor na 
anak na si Steve---sa PCGG, na naatasang bawiin ang mga nakaw 
na yaman ng mga Marcos. Nasangkot din sila noong panahon ng 
gubyernong Aquino at Ramos sa mga lihim na pakikipagkasundo 
kay Lucio Tan, kaugnay ng pagbabawas sa buwis na dapat bayaran 
nitong huli. Kaya hindi malayong may dumapo muli sa kanyang 
maruruming kamay na kabayaran mula sa mga Marcos kapalit ng 
pag-abswelto niya sa kanila. 

Bago pa kay Salonga, si Gregg Jones, isang ahenteng eksperto 
sa psywar at upahang manunulat ng CIA ay naglabas ng isang anti- 
komunistang libro tungkol sa rebolusyonaryong kilusan sa bansa. 
Sa pamamagitan ng kanyang “The Red Revolution”, binigyang- 
buhay niya ang bigong pagsisikap ni Marcos na baligtarin ang husga 
ng kasaysayan. Layunin ng US sa likod nito na mas mahigpit na 
pagkaisahin ang mga reaksyunaryong naghaharing uri sa paglaban 
sa Partido at sa rebolusyonaryong kilusang pinamumunuan nito. 

Makabuluhan sa imperyalismo at sa naghaharing uri ang 
ginawang pagbaligtad ng paninindigan ni Salonga. Kabilang si 
Salonga sa mga nasaktan sa masaker sa Plaza Miranda at anumang 
sabihin niya ukol dito---gaano pa man kabuway ang batayan at gaano 
pa man kahungkag ---ay nabibigyan ng kredibilidad. Nagsisilbi ito 
sa plano ng US na gawing lehitimo ang rehabilitasyon ng mga 
Marcos at ng kanilang yaman at pawiin ang isa sa pinakamalaking 
balakid sa pagkakaisa ng mga naghaharing uri sa bansa. 


nangasiwa sa pagpupukol ng gra- 
nada. Isa siyang dating upisyal ng 
Philcag. Nag-ibayong dagat siya 
nang ideklara ang batas militar at 
doon na nanirahan mula noon. 


MGA MISMONG PINAKAMALAPIT KAY 
Marcos noong panahong iyon ang 
nakapagtitiyak na si Marcos ang 
utak sa pagbobomba sa Plaza 
Miranda. Isa na rito si Primitivo 


Mijares, naging Executive Secretary 
ni Marcos at isa sa dating pinaka- 
malapit sa mga Marcos. Inilabas 
niya ito sa libro niyang Conjugal 
Dictatorship, na ginawa niya noong 
tinalikuran na niya ang diktadura. 
Kinidnap at nilikida siya at ang 
kanyang anak dahil sa mga isiniwalat 
niya. Noong 1986, inamin din mismo 
ni Juan Ponce Enrile, dating ministro 
sa depensa ni Marcos, na pawang 


paglulubid ng istorya ang diumano”y 
ambus sa kanya, at na si Marcos 
ang siyang nag-utos ng mga pambo- 
bomba sa Metro Manila noong 1971 
hanggang 1972. Kabilang na rito 
ang sa Plaza Miranda. Layunin ng 
mga ito, aniya, ang paglilikha ng 
dahilan para sa deklarasyon ng batas 
militar. 

Sa kabilang banda, ang kasong 
isinampa ng Philippine National 
Police - Criminal Investigation Ser- 
vice Command (PNP-CISC) sa City 
Prosecutor's Office ng Maynila laban 
kay Kasamang Sison at iba pa 
sa bintang na pagbomba ng Plaza 
Miranda ay pinawalang-saysay noong 
Marso 2, 1994, “dulot ng kawalan 
ng sapat na ebidensya”. Ayon mismo 
sa resolusyon ng City Prosecutor na 
gumawa ng preliminaryong imbes- 
tigasyon sa kaso, “ang diumanong 
partisipasyon ng mga akusado (Sison 
at iba pa) bilang mga nagplano o 
pasimuno ay pawang mga ispeku- 
lasyon. Ang pagsasakdal sa kanila, sa 
gayon, batay lamang sa naisumiteng 
sinumpaang mga salaysay ay manga- 
ngahulugan ng isang dali-dali, malis- 
yoso at mapaniil na pag-uusig.” 


NGAYON, IBINABALIK NA NAMAN ANG 
parehong bintang ni Marcos sa 
PKP at kay Kasamang Sison sa 
pamamagitan ng bagong libro ni 
Salonga. Bagong-labas ang libro, 


pero ang nilalaman nito ay lumang 
tugtugin na. Iresponsable at malis- 
yosong ginamit ang mga sabi-sabi, 
pagbabaluktot ng mga datos at pilit 
at nilubid na mga istorya para 
mabigyang-katwiran ang bintang. 

Sa pamamagitan nito, pinawa- 
walang-sala ang diktadurang Mar- 
cos sa isa sa mga pinakakarumal- 
dumal na krimen nito at binaba- 
luktot ang kasaysayan ng bansa 
at hatol ng mamamayan. Tuwang- 
tuwang kaagad na pinalakpakan 
ito ng mga Marcos at iba pang 
mga sagadsaring reaksyunaryo sa 
hanay ng mga naghaharing uri. Sa 
pamamagitan nito, layunin nilang 
kwestyunin muli ang hatol ng 
mamamayan laban sa pagkaka- 
pataw ng batas militar at pasismo 
sa bansa. Sarado nang usapin ang 
walang kaduda-dudang pananagu- 
tan ng diktadurang Marcos at ni 
Ferdinand Marcos mismo. 

Sa muling pagbibigay-buhay sa 
mga napabulaanan nang paratang sa 
PKP at kay Kasamang Sison, muli 
ring ginamit ni Salonga ang linya, 
mga argumento at pati mga palsong 
testigo nina Marcos at Gregg Jones, 
upang pilit na patunayang inosente 
at makatotohanan si Marcos. 

HIGIT PA KAY KASAMANG SISON, ANG 


Partido at ang pambansa-demokra- 
tikong rebolusyonaryong kilusan ang 


nakasalang sa bulaang paratang na 
muling binuhay ni Salonga. Nais 
nitong palabasin na ang Partido at 
mga pinuno nito ay konspiratoryal 
at walang-pakundangang pumapatay 
ng mga inosenteng mamamayan 
at na ang rebolusyon ay nililikha 
sa pamamagitan ng mga artipisyal 
na pampaningas, tulad ng sadyang 
pagmamasaker sa rali ng oposisyon. 

Nagsisikap ang Partido na ipag- 
wagi ang rebolusyon sa pamama- 
gitan ng paghihimok ng malawak 
na masa ng sambayanan alinsunod 
sa pambansa-demokratikong linya, 
pag-oorganisa sa kanila sa mga 
ligal at lihim na organisasyong 
masa, alyansa at organo ng kapang- 
yarihang pampulitika, pagpapakilos 
sa kanila sa pangmatagalang arma- 
dong pakikibaka at sa mga pagki- 
los at kampanya para sa mga sali- 
gang reporma at pagbabago tungo 
sa kanilang kabuuang pagpapalaya 
mula sa paghahari ng mga imper- 
yalista at lokal na magpasamantala 
at mapang-aping mga uri. 

Ang kalagayan para sa pagrere- 
bolusyon sa bansa ay palaging mai- 
nam. Kusang sumasambulat ang 
krisis ng bulok na lipunan. Napaka- 
raming mamamayan ang nananabik 
mag-armas at magrebolusyon para 
ganap na makaalpas sa pagsasaman- 
tala at kaapihan. 


Malinaw na ang masaker sa Plaza Miranda at mga kagyat 


na sumunod dito ay dry run o ensayo lamang para 


sa pinaghahandaan pang kasunod na plano---ang Oplan 
Sagittarius. Nilalaman nito ang pagpapataw ng batas militar 


sa susunod na taon at paghahasik ng mas matitinding 


panunupil sa demokratikong kilusang masa, mamamayan 
at pati sa mga anti-Marcos na reaksyunaryong oposisyon. 

Mga pangyayari noong Agosto 21 at Agosto 23, 1971 


“Tumatahak sa landas ng diktadura-militar” - PKP 


atlong araw makaraan ang karumal-dumal na masaker sa Plaza 

Miranda at kinabukasan ng malawakang madaling-araw na reyd sa 
mga himpilan at maramihang pag-aaresto sa mga lider ng mga ligal 
na demokratikong organisasyong masa, kasabay ng pagsuspinde ng 
pribilehiyo ng writ of habeas corpus, kaagad na ipinahayag ng Partido 
ang pinakamatinding pagkundena sa mga pangyayaring ito. Kasunod 
ang ilang sipi mula sa pahayag ng PKP noong Agosto 24, 1971: 


“Nakikiisa Kami sa Lahat ng Makabayan at Progresibong 
Pwersa Laban sa Paniniil ng Terorismong Marcos” 


“Ang Partido Komunista ng Pilipi- 
nas, sa sarili nito at sa ngalan 
din ng Bagong Hukbong Bayan na 
pinamumunuan nito, ay nagpapa- 
hayag ng pinakamatinding galit 
sa naganap na masaker sa Plaza 
Miranda noong Agosto 21, na 
humantong sa pagkamatay at pagka- 
sugat ng maraming mamamayan 
kabilang ang pamunuan ng Partido 
Liberal. 

“Ang karumal-dumal na aktong 
ito ay itinuon hindi lamang sa Par- 
tido Liberal kundi maging sa lahat 
ng oposisyon at sa buong sam- 
bayanang Pilipino. Ang teroristang 
katangian at baliw na pagpapakana 
ng pangkating US-Marcos ay sapat 
na pinatutunayan hindi lamang ng 
pinakahuling masaker at iba pang 


naunang masaker kundi ng walang 
dahilang pagsuspinde sa kasulatan 
ng habeas corpus sa buong bayan. 
Walang dudang ang pasistang papet 
na pangkating Marcos ay desi- 
didong imonopolisa ang kapang- 
yarihang pulitikal sa mga paraang 
militarista, anti-komunista at anti- 
demokratiko. 

“Ang pangkating US-Marcos ay 
patuloy na tumatahak sa landas ng 
diktadura-militar laban sa malawak 
na masa ng sambayanan. Saksi tayo 
ngayon sa imposisyon ng lantad 
na paghaharing militarista. Ang 
rehimeng US-Marcos ay guma- 
gamit ng lahat ng paraang maha- 
hango nito sa itim na libro ni 
Hitler para lumikha ng anti- 
komunistang isterya, patahimikin 


Ang teroristang katangian at baliw na pag- 
papakana ng pangkating US-Marcos ay sapat 
na pinatutunayan hindi lamang ng pinakahuling 
masaker at iba pang naunang masaker kundi ng 
walang dahilang pagsuspinde sa kasulatan ng 
habeas corpus sa buong bayan. 

ang anumang klaseng oposisyon 
at monopolisahin ang kapangyari- 
hang pulitikal sa pamamagitan ng 
baril... 

“Walang kaabug-abog na kinu- 
kundena ng pangkating US-Marcos 
ang BMarxismo-Leninismo-Kaisi- 
pang Mao Zedong sa proklamasyon 
ng pagsusupinde sa kasulatang 
habeas corpus. Kaugnay nito, ina- 
anyayahan namin ang lahat na 
mag-aral ng mga akda nina Marx, 
Engels, Lenin, Stalin at Mao 
Zedong para malaman nila mismo 
kung pinapahintulutan ng dakilang 
komunistang mga lider na ito ang 
teroristang pambobomba o hindi. 
Kaming mga Komunistang Pilipino 
ay binibigkis ng Marxismo-Leni- 
nismo-Kaisipang Mao Zedong at 
laging sumasalig sa pagpukaw at 
pagpapakilos ng milyun-milyong 
mamamayan. 


“Ang Partido Komunista ng 
Pilipinas, kasama ang Bagong 
Hukbong Bayan, ay matatag na 
hindi nagpahatak sa mga probo- 
kasyon ng kaaway tulad ng pangi- 
ngidnap, asasinasyon, pananakot 
at madugong pagwasak ng mga 
rally sa mga eryang urban. Ito'y 
dahil puspusang pinayayabong 
natin ang kilusang welga at ang 
bagong demokratikong rebo- 
lusyong kultural. Sa kanayunan 
tayo naglulunsad ng armadong 
pakikibaka. Lagi nating binibig- 
yan ng walang kaawa-awang 
dagok ang mga pusakal na kaaway 
lamang.” 


Mga kasinungalingan ng mga “testigo” 
nina Marcos, Gregg Jones at Salonga 
kaugnay ng pagbomba sa Plaza Miranda 


Ar" mga “testigo” nina Marcos, Gregg Jones at Salonga kaugnay 
ng pagbomba sa Plaza Miranda ay pinalalabas na saksi sa mga 
bagay na sa katunayan ay hindi saklaw ng kanilang kaalaman at 
pawang gawa-gawa lamang upang siraan ang tumataas na prestihiyo 
ng PKP at ng rebolusyonaryong kilusan. Ang mga pinalalabas 
na “testimonya” nila, sa katunayan, ay kinatha rin lamang at 
pinalalabas na sinabi ng kung sinu-sino. Puno ng mga kontradiksyon 
sa isa't isa ang mga sinasabi nitong mga “testigo”. Kaduda-duda 
rin ang mga “testimonya” ng mga taksil sa rebolusyon at may 
mabibigat na pananagutan, at sa gayon may motibong makapanira 
at makapangwasak sa Partido at rebolusyonaryong kilusan. Mula 
sa lahat ng mga ito, walang makukuha ni isang hibla ng tunay na 


ebidensya para sa makatotohanang pagsusuri. 


Col. Victor Corpus. Purong kasi- 
nungalingan ang sinabi ni Corpus na 
ang sentral na pamunuan ng Partido 
ang nagplano ng masaker sa Plaza 
Miranda at na naroon siya. Hindi siya 
myembro noon ng anumang sentral 
na organo ng Partido. Kagagaling pa 
lamang niya noon sa hukbo ng kaa- 
way at katatapos pa lamang ng reyd 
sa armori ng Philippine Military 
Academy, kung saan sinikap niyang 
patunayan ang sarili. Kaya imposi- 
bleng may nasaksihan siyang anu- 
mang pag-uusap sa sentral na pamu- 
nuan ng Partido. 

Sa panahong nagsalita siya ng 
ganito, malinaw na nasa panig na siya 
ng kaaway, lubusan na siya muling 
tinanggap sa AFP at biglang tumalon 
na rin sa ranggong lieutenant colonel, 
nagkaroon ng bahay at lote, kotse at 
iba pang bagong ari-arian sa New 
Alabang Hills. Isinusulat na rin niya 
noon ang kanyang Silent War na 
nagpapanukala ng mga estratehiya 

at taktika ng Oplan Lambat Bitag 
para sa paglaban sa Bagong Hukbong 
Bayan at rebolusyonaryong kilusan at 
nang-iintriga na rin laban sa Partido at 
rebolusyonaryong kilusan. Di na rin 
kataka-takang lubos na pinagkaka- 
tiwalaan siya ng gubyerno at ng san- 
datahang lakas ng reaksyunaryong 
estado upang maging hepe sa panik- 
tik ng AFP. 


Ariel Almendral. Para maibaling 
sa Partido at kay Kasamang Sison 
ang responsibilidad sa masaker sa 
Plaza Miranda, ginamit ni Almendal 
ang kaso ng isang Danilo Cordero. Si 
Cordero ay isang Pulang mandirigma 
na nilitis ng hukumang militar ng 
Bagong Hukbong Bayan sa kasong 
mutiny (pag-aalsa sa loob ng hukbo) 
noong 1972. Kasama sa mga nilitis 
ang dalawa pang Pulang mandigirma 
na napagkamalang kasabwat niya 
sa mutiny. Sa kanyang desperasyon 
noong nililitis siya, sinikap ni Cor- 


dero na palabasin sa mga hurado na 
katapatang-loob siya ng sentral na 
pamunuan. Sinakyan niya ang linya 
ni Marcos at sinabi niyang silang tatlo 
ang inatasan na bombahin ang Plaza 
Miranda. Di nagtagal ay iniurong din 
niya ang mga pahayag na ito at di na 
ito pinansin. Gayunman, napatunayan 
pa rin siyang maysala ng mutiny 
at pinarusahan. Ang dalawa pang 
nakasama niya sa kasong mutiny 
at inosenteng isinangkot din niya 
sa nilubid niyang istorya tungkol 
sa Plaza Miranda, ay napatunayang 
walang-sala at nagpatuloy bilang 
mahuhusay na mga kasama at Pulang 
mandirigma. Naging martir sila ng 
rebolusyon sa pakikipaglaban sa 
kaaway. 


Maging si Gen. Alfredo Lim, na 
nag-imbestiga sa nangyari sa Plaza 
Miranda noong hepe pa siya ng 
Western Police District, ay nagsabi 
kaugnay ng pagsasangkot ni Cordero 
kay Kasamang Sison, na “ang ber- 
syong ito ay hindi mapanghahawakan 
dahil nakabatay lamang ito sa sabi- 
sabi. Sa pag-angkin ni Cordero ng 
responsibilidad sa pagbomba sa Plaza 
Miranda, sinisikap lamang niyang 
manuyo sa mga kasamahan niya na 
naglitis sa kanya...” 


Ang “pagtestigo” ni Almendral 
sa imbestigasyon ng senado tungkol 
sa usapin ng pagbomba ng Plaza 
Miranda ay kapalit ng malaking 
utang na loob ni Almendral kay 
Salonga at sa anak nitong si Steve. 
Umaktong padrino at pinansyir si 

Salonga at ang anak nitong si Steve 
sa pagtakbo ni Almendral bilang 
kandidato ng Partido Liberal sa 
pagkakinatawan ng unang distrito 
ng Laguna noong 1987. 

Liban kay Almendral, walang 
ibang tuwirang pinagkunan si Salonga 
ng kanyang mga “ebidensya”. Ang 
mga “datos” mula sa iba pang mga 
“testigo” ay pawang pinulot lamang 
ni Salonga mula sa libro ni Jones. 


Ruben Guevarra. Si Guevarra, 
isang dating lider ng Partido, ay 
nadakip ng kaaway noong 1981. 
Bago pa siya nadakip, natanggal 
na siya sa pamunuan ng Partido 
dulot ng marami niyang kasong 
pandisiplina. Sa mga unang taon 
ng pagkakakulong niya, wala siyang 
anumang sinasabi laban sa Partido 
at kay Kasamang Sison. Pinopro- 
testa pa niya ang kanyang iligal 


na detensyon at mga mapaniil na 
kundisyon sa pagkabinbin sa kanya. 

Sa katagalan ay napaamo siya 
sa pamamagitan ng iba't ibang pri- 
bilehiyo at pampinansyang pabuya 
sa kanya hanggang sa lubusan na 
siyang bumaligtad at sumanib na 
bilang operatiba ng Intelligence 
Service of the AFP (ISAFP). Mula 
noon, nagbago ang hangin at suma- 
bay na siya sa mga pagkokoro 
laban sa Partido at kay Kasamang 
Sison na kinukumpas ng DND at 
AFP sa ilalim noon ni Gen. Fidel 
Ramos. Sinikap na lamang nila 
ni Almendral na pagtugmain ang 
istorya nila. 


Ibarra Tubianosa. Ginamit din 
uli ni Salonga ang mga salitang pilit 
inilagay ni Jones sa bibig ni Ibarra 
Tubianosa. Pinalalabas ni Jones na 
itinuro ni Tubianosa si Kasamang 


Sison bilang utak sa pagbomba ng 
Plaza Miranda. Ngunit, sa katuna- 
yan, walang sinasabing ganito si 
Tubianosa at inamin mismo ni 
Jones sa isang footnote sa libro 
na tumatanggi si Tubianosa na 
may ganito nga siyang sinabi. 
Isinaisantabi ni Salonga ang gayong 
pasubali. 


Ricardo Malay. Sa katunayan, ang 
pangunahing pinagkunan ni Jones 
ng karamihan ng sabi-sabi, pati na 
ang maraming pinalalabas niyang 
sinabi ni Tubianosa, ay si Ricardo 
Malay. Ngunit sinikap itong ikubli 
ni Jones. Ikinasama ng loob ni 
Malay sa Partido ang mga kahirapan 
at kasawiang-palad sa pagrerebolus- 
yon na di niya nakayanan. Ito ang 
sanhi ng kanyang paglulubid ng 
mga istorya at paratang laban sa 
Partido at mga pinuno nito. 


Gutierrez at Atong Suarez. 

Ilang sipi mula sa sinumpaang salaysay 
ni Manuel Reyes Bogtong ng Presidential 
Security Unit (March 14, 1989) 


“Noong Hulyo 2, 1971 binigyan ako ni Gen. Fabian 
C. Ver ng mission order na kumuha ng dinamita sa 
Samar. Bumalik ako sa Maynila makaraan ang 
apat na araw. Sa pagpasok ko sa aming upisina, 
narinig ko sina General Ver, Lt. Porfirio Ramos, 
Sgt. Andres Lacdan, Sgt. Alberto Sulit, T/Sgt. Pedro 
Gutierrez alias “Pete” at Atong Suarez na nag-uusap 
tungkol sa planong pagbomba sa miting de abanse 
ng Liberal Party sa Plaza Miranda. 

“Isa ito sa maraming ulit na pinag-usapan ang 
naturang operasyon. Nabuo ito noong Agosto 17 mata- 
pos ipaliwanag ni General Ver ang lahat. Ayon sa plano 
ni General Ver, sina Lacdan at Sulit ang magbabato ng 
mga granada pagkaakyat ni Ninoy sa entablado. 

“Susuportahan sila nina Porfirio Ramos, Pedro 


Miranda. 


“Isang oras matapos ang pagbabato ng granada, 
nakita kong sina Andres Lacdan, Alberto Sulit, 
Porfirio Ramos, Pedro Gutierrez at Atong Suarez ay 
personal na nag-ulat kay General Ver. Sinabi nila sa 
kanya na matagumpay ang misyon.” 

Iba pang datos mula sa salaysay ni Bogtong: 

1. Isang Maj. Rolando Pattugalan (heneral na 
noong 1989) ang nagbigay sa kanila ng pondo para 


sa operasyon. 


2. Matapos ang pagbomba sa Plaza Miranda, 
nagtriple ang laki ng pondong pang-intelligence ng 


kanilang yunit. 


“Nasa PSU billiard hall ako nang marinig ko 
sa radyo na naipukol na ang mga granada sa Plaza 


3. Tumagal siya sa PSU mula 1968 hanggang 
1972. Nang nagbibitiw siya mula sa PSU noong 
huling bahagi ng 1972, binantaan siya ni General 
Ver na papatayin siya kapag isiniwalat niya ang mga 
ginagawa nila sa PSU. 


